Matkan keskeytymisestä tai matkalta myöhästymisestä korvaamme sinulle aiheutuneita ylimääräisiä kuluja, kuten kustannuksia korvaavista lennoista.
Lisäksi korvaamme sairastamisen tai muun pakottavan syyn vuoksi jokaisesta menetetystä matkapäivästä 80 euroa.
Korvaamme matkan keskeytymiskuluja seuraavissa tapauksissa:
ne perustuvat lääkärin määräykseen ja johtuvat omasta tai lähiomaisen vakavasta tapaturmasta, äkillisestä vakavasta sairastumisesta tai kuolemasta
matka keskeytyy matkakohteessa tapahtuneen aseellisen selkkauksen, terroriteon, luonnonkatastrofin tai epidemian vuoksi
Myöhästymisestä aiheutuneita kuluja korvataan esimerkiksi, jos lentokentälle vievä linja-auto hajoaa kesken matkan, et sääesteen vuoksi pääse lentokentälle tai joudut omalla autollasi liikenneonnettomuuteen etkä ehdi matkalle.